stanford-oval/wikipedia huggingface dataset:
ג'ון לית'גו

| --- | --- |

ג'ון לית'גו, 2008
 לידה:  19 באוקטובר 1945 (בן 79) רוצ'סטר, ניו יורק
 מדינה:  ארצות הברית 
 תקופת הפעילות:  מ-1973
 מקום לימודים:  הרווארד קולג'  האקדמיה למוזיקה ולאמנויות הדרמה של לונדון  בית הספר התיכון פרינסטון 
 בן או בת זוג:  Mary Yeager 
 צאצאים:  איאן לית'גו 
 פרסים והוקרה:  ששה פרסי אמי, שני פרסי טוני, שני פרסי גלובוס הזהב ושלושה פרסי גילדת שחקני המסך היה מועמד פעמיים לפרס אוסקר
 http://www.johnlithgow.com
 פרופיל ב-IMDb
 
ג'ון ארת'ור לית'גו (באנגלית: John Arthur Lithgow; נולד ב-19 באוקטובר 1945) הוא שחקן קולנוע, טלוויזיה ותיאטרון אמריקאי, הידוע בזכות גילום דמותו של דיק סולומון בקומדיית המצבים של NBC "מפגשים מהסוג האישי" ווינסטון צ'רצ'יל בסדרת הטלוויזיה "הכתר" של רשת נטפליקס. זכה בשישה פרסי אמי, שני פרסי טוני, שני פרסי גלובוס הזהב ושלושה פרסי גילדת שחקני המסך, והיה מועמד פעמיים לפרס אוסקר. כמו כן הקליט מוזיקה לילדים.
ביוגרפיה > ראשית דרכו

לית'גו נולד ברוצ'סטר, ניו יורק. אמו, שרה ג'יין פרייס, הייתה שחקנית ואביו, ארת'ור לית'גו, היה מפיק ובמאי תיאטרון שניהל את תיאטרון מקקרטר בפרינסטון, ניו ג'רזי. בילדותו עברה משפחתו של לית'גו דירות לעיתים קרובות בשל עבודתו של אביו.
לית'גו קיבל מלגת לימודים לאוניברסיטת הרווארד, שם קיבל תואר שני ב-1967. מאוחר יותר הצטרף לוועד המפקח של האוניברסיטה. בזמן לימודיו השתתף בהצגה "Utopia, Limited" מאת גילברט וסאליבן. בהמשך הקריירה שלו, ציין לית'גו כי המשחק בהצגה זו עזר לו להחליט להיות שחקן. לאחר לימודיו בהרווארד קיבל מלגת פולברייט ללימודים באקדמיה למוזיקה ולאמנויות הדרמה של לונדון.
ביוגרפיה > קריירת במה

בשנת 1973 שיחק לית'גו בהצגה "The Changing Room" מאת דייוויד סטורי, עליה קיבל פרס טוני ופרס Drama Desk עבור השחקן הטוב ביותר. בשנה שלאחר מכן שיחק במחזה "My Fat Friend" וב-1976 שיחק במחזה של ארתור מילר, "A Memory of Two Mondays". הוא היה מועמד לפרס טוני עבור השחקן הטוב ביותר בשנת 1985 על המחזה "Requiem for a Heavyweight" ושוב בשנת 1988 על המחזה "מ. באטרפליי".
ב-2002 זכה לית'גו בפרס טוני עבור השחקן הטוב ביותר במחזמר על גילום הדמות J.J. Hunsecker בעיבוד הבימתי לסרט "Sweet Smell of Success". ב-2005 נבחר לית'גו להיכנס להיכל התהילה של התיאטרון האמריקאי על עבודתו בברודוויי. באותה שנה היה מועמד פעם נוספת לפרס טוני עבור השחקן הטוב ביותר במחזמר על תפקידו ב-"Dirty Rotten Scoundrels".
ביוגרפיה > קריירת קולנוע

בשנים 1983 ו-1984 היה לית'גו מועמד לפרס אוסקר לשחקן המשנה הטוב ביותר על גילום רוברטה מלדון בסרט "העולם על פי גארפ" וסם ברנז בסרט "תנאים של חיבה". ב-1983 שיחק בסרט "אזור הדמדומים: הסרט", בו גילם את הדמות ג'ון ולנטיין, אותה גילם לפני כן ויליאם שטנר בפרק בסדרת הטלוויזיה עליו התבסס הסרט. מאוחר יותר הייתה התייחסות לסרט זה בפרק של הסדרה "מפגשים מהסוג האישי" שבו התארח ויליאם שטנר. ב-1984 גילם את דמות הפיזיקאי האיטלקי הפסיכוטי שחייזר השתלט על גופו בסרט הפולחן "הרפתקאות בוקארו באנזאי". באותה שנה שיחק גם את מהנדס החלל וולטר קרנו בסרט "2010", סרט ההמשך של "2001: אודיסאה בחלל".
ב-1987 שיחק לית'גו את אב המשפחה בסרט "הארי וההנדרסונים". ב-1992 כיכב בסרט "שבע פנים לקיין" שביים בריאן דה פלמה וב-1993 כיכב בסרט "סחרור מסוכן". ב-2001 דיבב את הדמות לורד פארקוואד בסרט ההנפשה שרק. ב-2002 ביצע קריינות לסרט החינוך המיני "Life's Greatest Miracle". ב-2006 גילם דמות משנית בסרט "נערות החלומות". ב-2011 שיחק בתפקיד משני בסרט כוכב הקופים: המרד.
בשנת 2016 שיחק בסרט המתח "רואה החשבון" לצידם של בן אפלק, אנה קנדריק, ג'יי. קיי. סימונס וג'פרי טמבור. באותה שנה שיחק לצד ג'סיקה צ'סטיין, גוגו אמבתה-רו ומארק סטרונג במותחן "מיס סלואן" בבימויו של ג'ון מאדן.
בשנת 2019 גילם את דמותו של רוג'ר איילס, שניהל את חברת החדשות בפוקס ניוז והטריד מינית את הנשים שעבדו תחת מרותו.
ביוגרפיה > קריירת טלוויזיה

בשנת 1986 זכה לית'גו בפרס אמי עבור שחקן האורח הטוב ביותר בסדרת דרמה על השתתפותו בפרק של הסדרה "Amazing Stories" שיצר סטיבן ספילברג. בנוסף לכך היה מועמד לפרסי אמי עבור שחקן משני בסדרה קצרה או תוכנית מיוחדת על תפקידיו בסרטי הטלוויזיה "The Day After" מ-1983, "Resting Place" מ-1986 ו"שומר אחי" מ-1995. ללית'גו הוצע התפקיד של ד"ר פרייז'ר קריין בסדרה "חופשי על הבר", אך הוא דחה את ההצעה.
לית'גו כנראה ידוע ביותר בזכות גילום הדמות דיק סולומון בקומדיית המצבים "מפגשים מהסוג האישי" ששודרה בשנים 1996 עד 2001 ברשת NBC. על כל אחת משש עונות הסדרה היה מועמד לפרס אמי עבור השחקן הטוב ביותר בסדרה קומית, מתוכן הוא זכה בפרס שלוש פעמים, ב-1996, 1997 ו-1999.
ב-2006 שיחק לית'גו בסדרה "Twenty Good Years", ששודרה ברשת NBC ובוטלה לאחר 4 פרקים.
בעונה הרביעית של הסדרה "דקסטר" (2009) גילם לית'גו את דמות הרוצח הסדרתי ארתור מיצ'ל המכונה טריניטי, תפקיד עליו זכה בפרס גלובוס הזהב השני שלו ובפרס אמי.
בשנת (2010) לית'גו שיחק מספר פרקים בסדרת הסיטקום המצליחה "איך פגשתי את אמא" בעונתה השישית בתור אבא של בארני.
בשנת 2016 גילם את דמותו של וינסטון צ'רצ'יל בסדרת הטלוויזיה "הכתר" של נטפליקס. על תפקידו בסדרה זכה לית'גו בפרס אמי לשחקן המשנה הטוב ביותר בסדרת דרמה, בפרס איגוד מבקרי הטלוויזיה האמריקאי ובפרס גילדת שחקני המסך, והיה מועמד לפרס גלובוס הזהב.
החל מ-2006 משמש לית'גו כפרזנטור בפרסומות חברת מרקי קמפבל.
בפברואר 2025 פורסם כי ליתגו נמצא במשא ומתן סופי לגלם את אלבוס דמבלדור בעיבוד של HBO לספרי "הארי פוטר" מאת ג'יי קיי רולינג.
ביוגרפיה > קריירה מוזיקלית וספרותית

לית'גו פתח בקריירה מוזיקלית ב-1999, אז הוציא את אלבום הילדים "Singin' in the Bathtub". ביוני 2002 הוציא את אלבום הילדים השני שלו, "Farkle and Friends", המשך לספרו "The Remarkable Farkle McBride" שמספר על ילד גאון מוזיקלי. באלבום משתתפת גם השחקנית בבה נווירת' ומלווה אותם תזמורת הסווינג של ביל אליוט.
ב-2006 יצא אלבום הילדים השלישי שלו, "The Sunny Side of the Street", שכולל שירים קלאסיים בסגנון המותאם לילדים. באלבום מתארחים הזמרת מדליין פרו, השחקן ווין נייט, השחקנית והזמרת שרי רנה סקוט וזמרת הקברט מוד מגרט.
לית'גו מופיע מפעם לפעם על הבמה ובטלוויזיה, שר שירי ילדים ומלווה את עצמו בנגינה על גיטרה.
בנוסף לכך, כתב מאז שנת 2000 למעלה מעשרה ספרי ילדים, חלקם בסדרת "Lithgow Palooza".
ביוגרפיה > עבודות נוספות

לית'גו שיחק את הדמות יודה בגרסאות רדיו של הסרטים האימפריה מכה שנית ומלחמת הכוכבים – פרק 6: שובו של הג'דיי. הוא ביצע קריינות לסרט ה-IMAX‏ Special Effects. כמו כן הוא מנחה את תוכנית הילדים "Paloozaville" בערוץ הווידאו על פי דרישה לייפסקול.
בשנת 2018 העניק את קולו להקלטת ספר הילדים "יום בחייו של מרלון באנדו".
חיים אישיים

לית'גו חי בלוס אנג'לס. הוא היה נשוי פעמיים, לג'ין טיינטון מ-1966 עד 1980 ולמרי ייגר החל מ-1981. הוא אב ל-3 ילדים: אחד מנישואיו לטיינטון ושניים מנישואיו לייגר. בנו איאן גילם את ליאון, דמות אורחת קבועה של תלמיד גרוע בכיתתו של דיק סולומון בסדרה "מפגשים מהסוג האישי".
לית'גו הוא כומר מוסמך וניהל את טקס חתונתה של בת הסנדקאות שלו.
פילמוגרפיה > טלוויזיה

Love, Cheat & Steal‏ (1993) – סרט טלוויזיה של שואוטיים בתפקיד פול הרינגטון
איך פגשתי את אמא- בתפקיד: ג'רי.
דקסטר (עונה 4, 2010) – בתפקיד: רוצח הטריניטי.
הכתר (2016–2017) – בתפקיד: וינסטון צ'רצ'יל.
משפט ושגיאה (2017–2018) – בתפקיד: לארי האנדרסון.
פרי מייסון (2020) – בתפקיד: פרי מייסון.
הזקן (אנ') (2022–2024) – בתפקיד: הארולד הארפר.
הארי פוטר (אנ') (2026–ואילך) – בתפקיד: אלבוס דמבלדור.
הערות שוליים

↑  Selome Hailu, ‘Harry Potter’ HBO Series Eyes John Lithgow to Play Dumbledore, Variety, ‏2025-02-12 (באנגלית אמריקאית)
↑  יאיר רוה, 'עד שיצא עשן לבן': סרט מצוין שהופך את הליך בחירת האפיפיור לדרמת מתח, באתר כלכליסט, 29 בינואר 2025
| --- | --- |
בקרת זהויות :  NLI: 987007445271905171  PLWABN: 9810537248805606  BNE: XX1292068  BnF: cb139715157 (data)  GND: 1020299142  ISNI: 0000 0001 0939 4876  LCCN: n87922147  MusicBrainz: e5ca609e-a018-4d8f-b30a-db5cd88b2099  NKC: xx0181963  NTA: 07383422X  SNAC: w6sf2t5c  SUDOC: 070271585  VIAF: 119676409   WorldCat (עם VIAF): 119676409 
לית'גו בטקס פרסי האמי, 1988
ג'ון לית'גו קורא לילדים
קנת קרנהאם

| --- | --- |

 לידה:  12 בדצמבר 1944 (בן 80) דנפרמליין, פיף, הממלכה המאוחדת 
 מדינה:  הממלכה המאוחדת 
 מקום לימודים:  האקדמיה המלכותית לאמנות הדרמה (1966)  Tulse Hill School 
 בן או בת זוג:  דיאנה קוויק (1974–1978)  Fiona Victory   Charlotte Cornwell 
 פרופיל ב-IMDb
 
קנת קרנהאם (באנגלית: Kenneth Cranham; נולד ב-12 בדצמבר 1944) הוא שחקן קולנוע, טלוויזיה רדיו ותיאטרון בריטי יליד סקוטלנד.
ביוגרפיה

קרנהאם נולד בדונפרמליין, פייף, סקוטלנד. אמו הייתה מרגרט מקיי קרנהאם (שם נעורים פרגוסון) ואביו רונלד קרנהאם אנגלי שעבד בשירות המדינה.
הוא למד משחק ב-"National Youth Theatre" ובאקדמיה המלכותית לאמנות הדרמה (RADA).
בשנות השמונים של המאה העשרים כיכב בדרמה הקומית הפופולרית "Shine on Harvey Moon". הוא השתתף בסרט "לאייר קייק", בסרט הפשע "Gangster No. 1", בסדרת הטלוויזיה "רומא", בסרט המוזיקלי "אוליבר!" ובסרטי קולנוע רבים נוספים. הוא מוכר בעיקר מתפקידו בסרט האימה "מעורר השאול 2" בו שיחק בתפקיד כפול של ד"ר פיליפ צ'נרד ו-Cenobitic.
בתיאטרון שיחק קרנהאם בהפקות בווסט אנד של המחזה "Entertaining Mr Sloane" ו-"שלל" מאת ג'ו אורטון, "An Inspector Calls" (שהועבר לברודוויי), "The Ruffian on the Stair", "מסיבת יום הולדת" והמחזה "אורות הגז" (בתיאטרון אולד ויק). ברדיו השתתף בסדרת דרמה של רדיו 4 של ה-BBC בתפקיד סמל בילוש מקס מתיוס בשם "The Interrogation" מאת רוי ויליאמס. ב-2007 השתתף בעיבוד רדיופוני לרומן "זמנים קשים" מאת דיקנס בתפקיד תומאס גרדגריינד.
על תפקידו במחזה "An Inspector Calls" היה קרנהאם מועמד לפרס אוליבייה.
ב-2015 זכה לפרס חוג מבקרי התיאטרון לשחקן הטוב ביותר. ב-2016 זכה בפרס אוליבייה לשחקן הטוב ביותר.
ביוגרפיה > חיים אישיים

אשתו הראשונה הייתה השחקנית דיאנה קוויק. לקרנהאם יש שתי בנות. האחת, ננסי קרנהאם, עם השחקנית שרלוט קרונוול. ובת שנייה, קתלין קרנהאם, עם אשתו השנייה השחקנית פיונה ויקטורי.
פילמוגרפיה > קולנוע

אוליבר! (1968) Oliver!
(1968) Otley
(1970) Fragment of Fear
(1970) All the Way Up
(1971) Up Pompeii
אחי שמש אחותי לבנה (1972) Brother Sun, Sister Moon
מטורף מטורף מטורף הערפד (1974) Vampira
רובין ומריאן (1976) Robin and Marian
ג'וזף אנדרוז (1977) Joseph Andrews
תעלומה באחוזה (1986) Dead Man's Folly
שוקולד (1988) Chocolat
מעורר השאול 2 (1988) Hellbound: Hellraiser II
(1988) Stealing Heaven
הספרים של פרוספרו (1991) Prospero's Books
אליבי אחד יותר מדי (1991) Under Suspicion
(1996) Bed of Roses
המתאגרף (1997) The Boxer
סיבובים לדקה (1998) RPM
(1999) Women Talking Dirty
קווין ופרי קורעים את איביזה (2000) Kevin & Perry Go Large
(2000) Gangster No. 1
זירה עוינת (2000) Shiner
נולדו רומנטיים (2000) Born Romantic
(2002) Two Men Went to War
בלאק בול (2003) Blackball
(2003) Man Dancin'
טראומה (2004) Trauma
לאייר קייק (2004) Layer Cake
שנה מופלאה (2006) A Good Year
שוטרים לוהטים (2007) Hot Fuzz
מבצע ואלקירי (2008) Valkyrie
איזה מין שוויון (2010) Made in Dagenham
מעגל סגור (2013) Closed Circuit
הרקולס האגדה מתחילה (2014) The Legend of Hercules
מליפיסנט (2014) Maleficent
כוכבים חיים לנצח (2018) Film Stars Don't Die in Liverpool
סודות מדינה (2019) Official Secrets
נולד מלך (2019) Born a King
מחיר האמת (2019) Mr. Jones
פילמוגרפיה > טלוויזיה

(1967) City '68
(1967) Ways with Words
(1969) Boy Meets Girl
(1970) Z-Cars
(1970) Softly, Softly: Taskforce
(1971) A Family at War
(1971) From a Bird's Eye View
(1971) Hadleigh
(1972) Budgie
(1972) New Scotland Yard
(1973) Achilles Heel
(1973 & 1981) Crown Court
(1975) Against the Crowd
(1975) Village Hall
(1977) Holding On
(1977) The Velvet Glove
(1979) Danger UXB
(1980) 'Tis Pity She's a Whore
(1980) Cribb
(1980) Donkeys' Years
אויב על סף ביתי (1980) Enemy at the Door
הסוחר מוונציה (1980) The Merchant of Venice
תרז ראקן (1980) Thérèse Raquin
(1980–1982) Strangers
חמדת ימים (1981) Brideshead Revisited
(1982) The Bell
(1982–1985) Shine on Harvey Moon
(1983) Reilly: Ace of Spies
(1985) Heart of the High Country
תעלומה באחוזה (1986) Dead Man's Folly
(1987) A Sort of Innocence
המפקח מורס (1987) Inspector Morse
(1987) Boon
(1987) Just Another Secret
ברז'רק (1990) Bergerac
חדר מיון (1990) Casualty
(1990) Dunrulin
(1990) Oranges Are Not the Only Fruit
(1990) TECX
(1990–1992) El C.I.D.
(1991) Chimera
(1991) Murder Most Horrid
(1991) Van der Valk
בין השורות (1992) Between the Lines
אינדיאנה ג'ונס (1992) The Young Indiana Jones Chronicles
לאבג'וי (1993) Lovejoy
(1993) Minder
(1993) Screen One
(1994) Requiem Apache
(1996) Heartbeat
(1996) On Dangerous Ground
הדיירת מאחוזת ויילדפל (1996) The Tenant of Wildfell Hall
החלמה מהירה (1997) Get Well Soon
(1997) Midnight Man
קוואנה QC (1998) Kavanagh QC
ידידנו המשותף (1998) Our Mutual Friend
(1999) The Murder of Stephen Lawrence
(2000) Justice in Wonderland
(2000) Lady Audley's Secret
(2000) The Ancients
(2000) The Sins
(2000) Without Motive
דיאל ופסקו (2001) Dalziel and Pascoe
(2001) NCS: Manhunt
(2002) Believe Nothing
דיקנס (2002) Dickens
(2002) Night Flight
(2003) Bible Mysteries
(2003) Killing Hitler
פוליאנה (2003) Pollyanna
רעל תוסס (2003) Sparkling Cyanide
(2005) Genghis Khan
(2005) M.I.T.: Murder Investigation Team
רומא (2005) Rome
החיים שאחרי (2006) Afterlife
דוק מרטין (2006) Doc Martin
חניבעל (2006) Hannibal
הנוכלים (2006) Hustle
תחבולות חדשות (2006) New Tricks
פרשת צ'טרלי (2006) The Chatterley Affair
(2006) The Lavender List
קו היופי (2006) The Line of Beauty
(2006) Victoria Cross Heroes
(2007) Heroes and Villains
(2007) Lilies
(2007) Sinking of the Lusitania: Terror at Sea
(2007) The Curry Club
(2007) The Last Detective
מיס מארפל (2008) Agatha Christie's Marple
מרלין (2008) Merlin
טס לבית דרברוויל (2008) Tess of the D'Urbervilles
(2009) Spanish Flu: The Forgotten Fallen
רציחות במידסומר (2010) Midsomer Murders
משמרת לילה (2011) The Night Watch
(2012) Falcón
(2012) Panto!
על אדונים ומשרתים (2012) Upstairs Downstairs
(2013) Death in Paradise
(2013–2014) In the Flesh
37 ימים (2014) 37 Days
(2014) Moving On
(2015) A.D. The Bible Continues
(2016) Neil Gaiman's Likely Stories
מלחמה ושלום (2016) War & Peace
Joe Orton Laid Bare‏ (2017) - סרט טלוויזיה של BBC TWO
הנסיכה הספרדייה (2019) The Spanish Princess
למצוא את אליס (2021) Finding Alice
סטרייק (2022) - Strike
הערות שוליים

1 2  "Kenneth Cranham Biography (1944-)". filmreference.com. 2016. נבדק ב-24 בפברואר 2016. {{cite web}}:  (עזרה)
↑  "He epitomises the cockney geezer and hard man on screen, but actor Kenneth Cranham's roots – and fondest memories – belong to Fife". The Scotsman. 30 בנובמבר 2008. נבדק ב-24 בפברואר 2016. {{cite web}}:  (עזרה)
↑  Brown, Mark (26 בינואר 2016). "Denise Gough wins top theatre award after almost quitting acting". The Guardian. נבדק ב-24 בפברואר 2016. {{cite web}}:  (עזרה)
| --- | --- |
בקרת זהויות :  NLI: 987007330135005171  PLWABN: 9811471809505606  BNE: XX1547346  BnF: cb14167227d (data)  GND: 142163074  ISNI: 0000 0001 2142 2673  LCCN: no97049368  MusicBrainz: becf84c8-92ea-419d-8a3e-ffbcd94e1099  NKC: xx0078629  SUDOC: 114356831  VIAF: 85817741   WorldCat (עם VIAF): 85817741
בדיקות לתוכנה בענן

בדיקות לתוכנה בענן היא פרדיגמה בתחום בדיקות תוכנה שנוצרה בעקבות השימוש הגובר במחשוב ענן, פיתוח אפליקציות חדשות לענן, והצורך לבדוק את תקינותן.
הקדמה

בעקבות העלייה הגוברת בשימוש במחשוב ענן בתחום התוכנה על ידי שימוש  בתוכנה כשירות (SaaS)  ופלטפורמה כשירות (PaaS),
נוצר צורך לבצע התאמות לבדיקות התוכנה הרגילות כך שיתאימו למאפיינים המיוחדים של תוכנות בענן.
בדיקות התוכנה המסורתיות אינן מספיקות על מנת לוודא תקינות של תוכנה בסביבת הענן ומאחר והענן הוא סביבה משותפת למספר תוכנות במקביל והעבודה מולו מתבצעת ב-HTTP ישנה חשיבות רבה לזמינות השירות.
סוגי בדיקות תוכנה בסביבת הענן

קיימים ארבעה סוגי בדיקות תוכנה עיקריות בתחום מחשוב הענן:
בדיקות של תוכנה בענן: בדיקה המשמשת על מנת לוודא את איכות התוכנה של תוכנה כשירות בהתבסס על הדרישות הפונקציונליות והלא-פונקציונליות שהוגדרו במסמך הדרישות של השירות.
בדיקה של הענן: בדיקה המשמשת על מנת לוודא את איכות שירות הענן מנקודת מבט חיצונית בהתבסס על פירוט היכולות ועל התכונות של הענן.
בדיקה בתוך הענן: בדיקה המשמשת על מנת לבדוק את איכות שירות הענן מנקודת מבט פנימית. בדיקה זו מתבצעת על ידי ספק הענן ומתבססת על התשתית הפיזית של הענן.
בדיקה בין עננים: הבדיקה משמשת על מנת לבדוק אפליקציות מבוססות ענן על פני שירותי ענן שונים. כולל בדיקה של שירותי ענן פרטיים, ציבוריים או משולבים.
בעיות ואתגרים > אבטחת מידע

מחשוב ענן מציב מספר אתגרים בתחום אבטחת מידע עליהם יש לתת את הדעת בבדיקות התוכנה:
כיצד ניתן לוודא שהתוכנה מאובטחת בתוך תשתית ענן של שירות צד שלישי?
אילו מודלי-בדיקות, בדיקות-התאמה וטכניקות-בדיקה אחרות קיימם על מנת לוודא אבטחה מלאה לאורך כל הדרך בין האפליקציה, שירות הענן והלקוח?
כיצד אנחנו יכולים לוודא פרטיות בתשתית מבוססת ענן?
בעיות ואתגרים > בדיקות נסיגה

בתוכנה רגילה בדיקות נסיגה מתבצעות בדרך כלל לאחר ביצוע שינוי בקוד התוכנה או בסביבת ההרצה על מנת לוודא כי התוכנה ממשיכה לפעול באופן תקין.
אולם, במחשוב ענן קיימת יכולת של ריבוי דיירים המאפשרת לשתף משאבים בין התוכנות בסביבת הענן. כתוצאה מכך, ייתכן כי שינוי בתוכנה מסוימת שנמצאת בענן ישפיע על תוכנה אחרת בענן.
בנוסף האחריות לביצוע עדכוני תוכנה מוטלת על ספק הענן, ולכן לא תמיד ידוע לנו מתי מתעדכנת גרסה של תוכנה תשתיתית בענן.
בעקבות זאת קיים קושי להגדיר מתי בדיוק יש להריץ את בדיקות הנסיגה, ולכן על בודקי התוכנה להחליט על דרך פעולה בנושא.
דרישות מבדיקות תוכנה בענן

שימוש בטכנולוגיות חדשות על מנת לבדוק את ההתאמה של שירות הענן לתוכנה.
ראו גם

בדיקת תוכנה כשירות
נקודות מבט שונות לבדיקה של תוכנה בענן
הרלן קובן: הנעדרים

| --- | --- |

 מבוסס על:  "הנעדרים" מאת הרלן קובן
 סוגה:  מותחן  דרמה
 יוצרים:  הרלן קובן
 בימוי:  נימר ראשד  אישר סחוטה
 ארץ מקור:  הממלכה המאוחדת הממלכה המאוחדת
 שפות:  אנגלית
 מספר עונות:  1
 מספר פרקים:  5
 הפקה
 מפיקים בפועל:  גיא הסקוט
 חברת הפקה:  Quay Street Productions Final Twist Productions
 הפצה:  נטפליקס
 אורך פרק:  41–46 דקות
 שידור
 רשת שידור:  נטפליקס
 תקופת שידור מקורית:  1 בינואר 2025
 קישורים חיצוניים
 דף התוכנית ב-IMDb
הרלן קובן: הנעדרים (באנגלית: Missing You) היא סדרת טלוויזיה שהופקה עבור שירות הסטרימינג נטפליקס, בהשראת הספר "הנעדרים" מאת הרלן קובן משנת 2014. קובן משמש כמפיק בפועל בסדרה. הסדרה עלתה לשידור ב-1 בינואר 2025.
זוהי הסדרה השמינית שהופקה כחלק מחוזה שחתם קובן עם נטפליקס באוגוסט 2018 על מנת להפיק סדרות וסרטים מבוססים על ספריו.
תקציר

הסדרה מתמקדת בסיפור של הבלשית קאט דונובן (רוזלינד אלעזר) אשר פותחת אפליקציית היכרויות אקראית ומגלה בה את הארוס שלה לשעבר שנעדר מזה 11 שנה.
במקביל לתעלומה הפרטית קאט צריכה לטפל בתיקי נעדרים נוספים, וגם ברצח אביה שמתברר כלא סגור כפי שחשבו שהוא.
דמויות

קאט דונובן (רוזלינד אלעזר (אנ')) – בלשית NYPD שאביה השוטר נרצח 11 שנים לפני תחילת הסדרה של נטפליקס. בערך באותו זמן, ארוסה של קאט, ג'וש, נעלם לפתע ללא מילה. היא ניסתה לשים את כל זה מאחוריה, אבל כשג'וש משתדך עם קאט באפליקציית היכרויות באותו זמן, הרוצח של אביה מודה שהוא חף מפשע.
ג'וש ביוקנן (אשלי וולטרס) – ארוסה של קאט, שעזב אותה ללא הסבר לאחר מותו הטראגי של אביה.
אקווה (מרי מאלון) – חברה טובה של קאט שבעבר הייתה שותפו לדירה של ג'וש. לאחר שג'וש עזב את קאט, אקווה המשיכה את הידידות עם ג'וש. אולם כשג'וש הופיעה באתר ההיכרויות מלודי, התברר שאקווה מסתירה סוד אפל מחברתה.
סטייסי אמבלו (ג'סיקה פלאמר) – עוד אחת מחברותיה הקרובות של קאט. חוקרת פרטית המתמחה בתפיסת בעלים וחברים בוגדים. כישוריה בחקירה אישית מוכיחים את עצמה כשימושית לקאט במקרים שלה, במיוחד במעקב אחר ג'וש.
המפקח אליס סטגר (ריצ'רד ארמיטאג') – הבוס של קאט.
קלינט דונובן (לני הנרי) – אבא של קאט, נרצח לפני 11 שנה.
אודט דונובן (בריג'יד זנגני) – אמא של קאט
טיטוס מור (סטיב פמברטון) – מגדל כלבים עם סוד פלילי.
מונטה לבורן (מארק וורן) – פושע שנאשם ברצח קלינט דונובן, אביה של קאט, חולה סרטן.
דנה פלס (ליסה פוקנר) – נעלמת יום אחד לאחר שסיפרה לבנה שהיא עומדת לפגוש מישהו מאפליקציית היכרויות, חזרה לסצנת ההיכרויות לאחר אובדן בעלה שנים קודם לכן.
ברנדן פולס (אוסקר קנדי) – בנה של דנה שמתגייס לעזרתה של קאט כדי לחפש את אמו שלדעתו נעלמה לאחר שנפגשה עם גבר באינטרנט.
דומיניק קליגן (ג'יימס נסביט) – פושע ידוע ומי שקאט חושדת שהורה להרוג את אביה. כעת איש עסקים מצליח.
ריינלדו (פליקס גרסיה גאייר) – עובד עבור טיטוס.
דאריל (מאט וויליס) – עובד עבור טיטוס.
ניה (קתרין איירס) – חוקרת בצוות הנעדרים.
צ'רלי פיטס (צ'רלי המבלט) – חבר חדש בצוות הנעדרים והוא מתמצא במיוחד בטכנולוגיה.
רישי מגארי (רודי דרמלינגאם) – פרופסור למדעי המוח שנעלם ומשטרת ניו יורק בחיפושים אחריו.
סאלי שטיינר (סמנתה ספירו) – אחות במחלקה הרפואית של הכלא המקומי.
טמסין סלטר (אליס אופלי) – סוהרת בכלא המקומי.
פרקים

| מס' | שם הפרק |  | בימוי | תסריט | תאריך שידור מקורי |
| --- | --- | --- | --- | --- | --- |
| 1 | "Every Breath You Take" | כל נשימה שאתה נושם | נימר ראשד | ויקטוריה אסרה-ארצ'ר | 1 בינואר 2025 |
| 2 | "With or Without You" | איתך או בלעדיך | נימר ראשד | ויקטוריה אסרה-ארצ'ר | 1 בינואר 2025 |
| 3 | "Never Too Much" | אף פעם לא יותר מידי | נימר ראשד | ויקטוריה אסרה-ארצ'ר & סומרה סריבסטאי | 1 בינואר 2025 |
| 4 | "Don't You Forget About Me" | אל תשכח ממני | אישר סחוטה | ויקטוריה אסרה-ארצ'ר | 1 בינואר 2025 |
| 5 | "Chain Reaction" | תגובת שרשרת | אישר סחוטה | ויקטוריה אסרה-ארצ'ר | 1 בינואר 2025 |
הפקה

בינואר 2024, הוכרז כי נטפליקס תעבד את נעדרים מאת הרלן קובן שמשמש כמפיק בפועל של הסדרה באמצעות חברתו Final Twist Productions.
הסדרה הופקה על ידי Quay Street Productions. היא נכתבה על ידי ויקטוריה אסרה-ארצ'ר ובוימה על ידי שון ספנסר. המפיקים המבצעים יחד עם קובן הם ניקולה שינדלר, ריצ'רד פי, אסרה-ארצ'ר ודני ברוקלהרסט (אנ'). גיא הסקוט הוא המפיק.
בסדרה משתתפים רוזלינד אלעזר (אנ') בתפקיד ראשי לצד ריצ'רד ארמיטג', בנוסף לני הנרי, סמנתה ספירו, סטיב פמברטון, ליסה פוקנר ופול קיי בצוות השחקנים. אשלי וולטרס נראתה על הסט במנצ'סטר בסוף מרץ 2024 ונוספה לצוות השחקנים ביוני 2024, יחד עם ג'יימס נסביט והמוזיקאי מאט וויליס.
הצילומים יצאו לדרך במרץ 2024 בין אתרי הצילום היו בולטון ומרכז העיר מנצ'סטר.
המרכז המשפטי לדרום העני

| --- | --- |


 מדינה:  ארצות הברית 
 מטה הארגון:  מונטגומרי 
 מייסדים:  מוריס דיס, Joseph J. Levin, Jr., Julian Bond 
 יושב ראש:  Bryan Fair 
 מנכ"ל:  Margaret Huang 
 תקופת הפעילות:  1971–הווה (כ־54 שנים) 
 www.splcenter.org
 
המרכז המשפטי לדרום העני (באנגלית: Southern Poverty Law Center) הוא ארגון ללא כוונת רווח אמריקאי הפועל באמצעים משפטיים ומבצע מעקב אחרי קבוצות גזעניות, ארגוני שנאה ומיליציות קיצוניות ומקיים פעילויות חינוכיות לקידום הסובלנות.
היסטוריה

הארגון הוקם בשנת 1971 על ידי מוריס דיס וג'וזף ג'י לוין בתור פירמה משפטית במונטגמרי, אלבמה. פעיל זכויות האדם ג'וליאן בונד הצטרף אל השניים ושימש כנשיא הארגון בשנים 1971–1979. שיטת הפעילות של המרכז הייתה של הגשת תביעות נזיקין אזרחיות כנגד ארגוני שנאה או פעילים כדי לקבל פיצויים לקורבנות שנפגעו מהפעילות שלהם, וכך למוטט כספית את הארגונים או היחידים. המטרה הראשונה של הארגון הייתה לפעול כנגד ארגוני קו קלוקס קלאן המקדמים עליונות של הגזע הלבן אולם עם הזמן החל לפעול הארגון גם כנגד הפרדה גזעית ממוסדות, כנגד אפליה, כנגד התעמרות במהגרים ולמען נושאים נוספים בתחום זכויות האדם.
בשנת 1983 הוטמנה פצצה במשרדי הארגון שגרמה לשריפתו של הבניין ושל הארכיון של הארגון, אולם איש לא נפצע או נהרג בתקרית. כעבור שנתיים הודה ונשלח לכלא איש קלאן על ביצוע העבירה.
המרכז מקיים מעקב אחרי קבוצות שנאה שונות ברחבי ארצות הברית ונחשב לאחד מהגופים ברי הסמכא התחום. הגדרת ארגון שנאה לפני המרכז הוא ארגון "...שמחזיק באמונות או בפרקטיקות אשר תוקפות או מנסות להדיר קבוצה שלמה של בני אדם, בדרך כלל עקב תכונות שאינם בשליטתם".  באתר ה-FBI יש קישור אליו כאחד ממקורות המידע בנושא. כיום רשומים במאגר הארגון כ-926 ארגוני שנאה שונים.
משנת 1981 מוציא המרכז כתב עת היוצא לאור ארבע פעמים בשנה, בשם Intelligence Report.
בין השנים 2006–2008, הארגון היה מעורב בתביעה המשפטית שהוגשה כנגד הארגון הגזעני הקלאנים האימפריאליים של אמריקה, אשר מהווה ארגון בת לקו קלוקס קלאן. במסגרת התביעה, המרכז המשפטי קיבל כתריסר איומים מפורשים, אשר הבטיחו להגשים "את האיום המסוכן ביותר". כמו כן, במהלך היום השני של המשפט, חבר לשעבר בתנועה העיד בפני בית המשפט כי פעילים בכירים בתנועה הטילו עליו להתנקש בחייו של התובע הראשי של ארגון המרכז המשפטי לדרום העני, מוריס דיס.
הערות שוליים

↑  Southern Poverty Law Center beefs up security
↑  Former member: Ky. Klan plotted to kill attorney
| --- | --- |
בקרת זהויות :  ISNI: 0000 0000 9337 7667  LCCN: n79040351  NKC: kn20081002011  VIAF: 137192721   WorldCat (עם VIAF): 137192721
אזוקי

| שעועית אזוקי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: בעלי הפרחים
מחלקה:: דו-פסיגיים
סדרה:: קטניתאים
משפחה:: קטניות
סוג:: Vigna
מין:: אזוקי
שם מדעי
 Vigna angularis ‏Ohwi & Ohashi, 1969
שעועית אזוקי (בקנג'י: 小豆, בקאנה: アズキ - אזוקי או アヅキ - אצוקי) היא שיח (Vigna angularis) הנפוץ במזרח אסיה ובהימלאיה.
הצמח עצמו הוא זן מתורבת של שעועית, אשר מוצאו לא ידוע, אבל ככל הנראה מקורו בסין, יפן או הודו.
לא נמצאו מספיק עדויות על מין הפרא שלו (Phaseolus angularis Wight). זאת, כי אין בנמצא מידע ארכאולוגי מספק על האזוקי, עקב בלבול וזיהוי שגוי של האזוקי עם הסויה לאורך ההיסטוריה.